AksaraLLM/aksara-bahasa-daerah-v1 huggingface dataset:
Mohamed Boudiaf (, utawa misuwur uga kanthi jeneng sesinglon Si Tayeb El-Watani (سي الطيب الوطني) (), iku pamimpin pulitik Aljazair lan salah sijining pangadeg parté revolusionèr Front de Libération Nationale (FLN), kang nduwé peran wigati sajeroning Perang Kamardikan Aljazair (1954–1962).

Ing mangsa kolonial Prancis, dhéwèké mèlu golongan paramilitèr rahasia anama Organisation Spéciale (OS). Boudiaf nduwé tanggung-jawab ngatur jaringan organisasi iki ing wewengkon Sétif, nimbun senjata, ngumpulaké béaya lan nyiapaké wadyabala gerilya. Amerga iku dhéwèké diukum in absentia 10 taun kunjara déning pamaréntah kolonial Prancis, nanging dhéwèké lunga minggat. Ing tanggal 1 November 1954, Front de Libération Nationale (FLN) molai nglancaraké serangan militèr gedhé-gedhéan marang Prancis. Boudiaf sing saiku wis dadi sawijining pamimpin utama parté iku, banjur nerusaké nyambut gawé saking Kairo lan nagara-nagara tanggané Aljazair. Ing taun 1956, dhéwèké karo Ahmed Ben Bella lan liya-liya pamimpin FLN ketangkep bala Prancis nalika aksi kontrovèrsial pambajakan montor mabur. Boudiaf banjur dikunjara ing nagara Prancis. Sanadyan mangkono, dhéwèké tau diusung FLN dadi mantri papréntahan ing pangasingan, lan tetep njabat posisi iku nganti taun 1961. Boudiaf ora diuculaké saking pakunjaran nganti mèh waé Aljazair mardhika ing taun 1962.

FLN tibaké kapisah dadi fraksi-fraksi sing pada saingan nalika wadyabala kolonial Prancis mundur saka tlatah Aljazair. Boudiaf sempet ngadegaké parté oposisi 'ngisor lemah', Parti de la Révolution Socialiste (PRS), sing ndèrèk ngraman marang papréntahan FLN sing saiku wis dadi parté panguwasa tunggal ing nagara iku. Boudiaf kapeksa urip sajeroning pangasingan ing Maroko. Ing awal taun 1992, sawisé 27 taun pangasingané, golongan militèr ngundang dhéwèké tampil dadi kepala Dhéwan Dhuwur Nagara Aljazair (Haut Comité d'État). Dhéwèké nrima lan dadi tokoh simbul sing ngwakili junta militèr, nurutaké pambatalan asil pamilian umum sing mèh menangaké parté Islamis, Front Islamique du Salut (FIS).

Ing tanggal 29 Juni 1992, mangsa kalungguhan Boudiaf sebagé kepala Dhéwan Dhuwur Nagara kandheg amarga dhéwèké diperjaya déning pengawal pribadhiné dhéwé, nalika pidhato ing televisi sajeroning acara paresmian pusat kabudayan kutha Annaba. Prastawa iku kadadèn ing kunjungan kanagaraan pisanané ing luwar kutha Aljir sawisé dhéwèké njabat kepala nagara Aljazair. Kedadéan pépaten iku nggawé rasa kagèt sanget kanggo kabèh masarakat Aljazair, lan dadi prakara wigati sing tansah kélingan ing sajarahé nagara iku.

Wacanan 
 Achour Cheurfi, La classe politique algérienne, de 1900 à nos jours. Dictionnaire biographique (Casbah Editions, 2nd edition, Algiers 2006)

Wong Algièrs
Tokoh sing diprajaya
Lair 1919
Kecapi, sajinis woh sing bisa dipangan
 Kacapi, sajinis piranti musik tradhisional Indonésia
Jinis-jinis kecapi liyané:
 Harpa
 Guzheng
 Zither

Kecapi uga digunakaké minangka jeneng papan, kaya déné:
 Désa Kecapi ing Kacamatan Tahunan, Kabupatèn Jepara.
 Kalurahan Kecapi ing Kacamatan Harjamukti, Kutha Cirebon.
Kecombrang (Etlingera elatior) yaiku siji tanduran rempah lan minangka tanduran taunan kanthi wujud terna kang kembang, woh, lan wijine bisa dimanfaatake dadi bahan sayuran. Jeneng liyané yaiku kincung (Medan), kincuang lan sambuang (Minangkabau) sarta siantan (Malaya). Wong Thai nyebute kanthi jeneng kaalaa.

Manfaat 
kembang kecombrang wis misuwur dadi salah siji bahan masakan. Nanging saliyané dadi bahan masakan, kecombrang uga duwé manfaat liyané antarané kembang kecombrang duwé khasiat kanggo ngilangake ambu kang ora sedhep ing awak,nambah produksi asi lan ngresikake getih. manfaat iki amarga sajeroning kembang kecombrang ngandhut zat zat yaiku saponin, flavonida lan polifenol saéngga krcombrang bisa didadeake deodoran alami. saliyané iku kecombrang uga ngandhut vitamin, mineral, lan antioksidan. pérangan godhonge kandhutan antioksidane luwih akèh tinimbang pérangan kembang lan oyote.

Morfologi 
Tanduran kecombrang duwé oyot serabut lan wernane kuning peteng.
pange duwé wujud gilik kang gedhé ing bonggole urip jejeg lan cacahé akèh. pange urip temempel ing rimpange kabg ana sajeroning lemah. rimpang tuwuhan kecombrang gedhé lan wernane krem semu jambon.
tuwuhan kecombrang duwé kembang kanthj wujud sajeroning karangan kang benuke wujud gasing kabthi gagang kang dawa. nalika mekar duwé warna ababg semu jambon kang apik.

Cathetan sikil

Pranala njaba 

Janganan
Bumbon crakèn
Zingiberaceae
Mont Blanc (basa Prancis, "Gunung Putih") utawa Monte Bianco (basa Italia, kanthi arti kang padha, uga misuwur kanthi jeneng La Dame Blanche (the White Lady)), kang dumunung ing pagunungan Alpen Éropah ya iku sawijning gunung paling dhuwur ing Éropah kulon. Kanthi dhuwur kang nyandhak 4.810 mèter (15.780 kaki).

Mont Blanc dumunung ing sapérangan wewengkon Prancis lan wewengkon Italia, nanging Prancis nyataake yèn pucuk gunung iki ana sajeroning area wewengkone; sajeroning peta nagara perancis, area gunung iki dileboake ing wewengkon nagara Prancis. Sajeroning sawijining konvensi antarané Prancis lan Krajan Sardinia ing Turin (1861), dikukuhaké wates ing pucuk gunung Mont Blanc.

Loro kutha kang misuwur paling cerak Mont Blanc ya iku Chamonix, Haute-Savoie (Prancis) lan Courmayeur, Valle d'Aosta (Italia).
Pambangunan trowongan Mont Blanc dimulai ing 1957 lan rampung ing 1965. Trowongan iki duwé dawa 11,6 kilomèter (7,25 mil), kang nggathukake loro kuthamau lan dadi rute transportasi utama jalur trans-Alpine.

Mont Blanc misuwur dadi panggonan ulah raga munggah gunung lan ski. Mont Blanc wusanane diunggahi ing 8 Agustus 1786 déning Jacques Balmat lan Michel Paccard; wong wadon kang miwiti tekan pucuk Mont Blanc yiku Marie Paradis ing 1808.

Gunung
Gunung ing Prancis
I Nyoman Nuarta (wiyos wonten ing Tabanan, Bali, 14 November 1951) punika satunggaling pematung Indonesia ugi salah satunggaling pelopot obahan Seni Rupa énggal. I Nyoman Nuarta punika putra kaping enem saking sanga sedhèrèkipun saking pasangan Wirjamidjana kaliyan Samodra. I Nyoman Nuarta tuwuh wonten ing didikan pamanipun. Lajeng tepang kaliyan guru nggambar Ketut Dharma Susila .

Pendidikan 
Sasampunipun lulu saking SMA lajeng dhateng jurusan Seni Rupa Institut Teknologi Bandung ITB) ing taun 1972. Wiwitanipun I Nyoman Nuarta milih seni lukis, nanging nalika sampun kuliah kalih taun banjur pindah dhateng jurusan seni patung. Nalika taksih dados mahasiswa ing taun 1979, I Nyoman Nuarta menang Lomba Patung Proklamator Republik Indonesia, lomba punika ingkang dados wiwitan ténaripun I Nyoman Nuarta. Sesarengan kaliyan kancanipun kados pelukis Hardi, Dede Eri Supria, Harsono, lan kritikus seni Jim Supangkat, Nyoman Nuarta nggabung wonten ing Gerakan Seni Rupa Baru ing Indonesia nalika taun 1977 .

Karir 
Dumugi sapunika, I Nyoman Nuarta ingkang lulus saking ITB ing taun 1979 punika sampun ngasilaken langkung saking satus patung. Sedaya karyanipun nggambaraken seni patung modern kanthi gaya naturalistik lan materi ingkang dipun-ginakaken padatanipun saking tembaga lan kuningan.

Bakat I Nyoman Nuarta ing babagan seni mandhap dhateng kalih putrinipun. Ingkang mbarep anama Tania ingkang sinau jurusan seni rupa ing satunggaling Perguruan Tinggi ing Melbourne, Australia, déné rayinipun Tasya asing manggihi Nuarta wonten ing studionipun.

Minangka satunggaling pematung, Nuarta sampun yasa Taman Patung kanthi nama NuArt Galley. Nuarta yasa taman punika ing kawasan Sarijadi, Bandung. Puluhan manéka wujud patung lan manéka ukuran nyebar wonten ing aréal kanthi wiyar tigang héktar punika. Wonten ing mriku ugi dipunyasa gedung 4 lantai ingkang kaginakaken kanggé pameran lan ruang pepanggihan kanthi gaya ingkang artistik .

Ing taun 1993, Nuarta damel Monumen Jalesveva Jayamahe ingkang dumugi sapunika taksih madeg wonten ing ujung kutha Surabaya. Monumen mau nggambaraken sosok Perwira TNI Angkatan Laut kanthi busana PDU jangkep kaliyan pedang kehormatan ingkang nembé mirsani arah sagara. Patung mau madeg ing sangandhaping yasan kanthi dhuwur dumugi 60,6 mèter. Monumen Jalesveva Jayamahe nggambaraken génerasi panerus bangsa ingkang yakin lan temenen kanggé nggayuh cita-citaning bangsa Indonesia .

Karya I Nyoman Nuarta 
 Monumen Jalesveva Jayamahe
 patung Garuda Wisnu Kencana
 Patung Wayang (Sala)
 Monumen Arjuna Wiwaha (Jakarta)
 Patung Putri Melenu (Kalimantan Timur)
 Patung Timika kanggé alun-alun Newtown Freeport (Irian Jaya), lan sanès-sanèsipun.

Penghargaan 
 Pemenang Lomba Patung Proklamator Republik Indonesia,
 Penghagaan Jasa Adiutama saking Institut Teknologi Bandung ITB (2009)

Ugi pirsani 
Pratélan Seniman Indonesia

Cathetan suku 

Juru patung Indonésia
Tokoh Indonésia
Tokoh Bali
Lair 1951
Fotografi makro yakuei ngèlmu fotografi kang gambaré dijupuk cedhak supaya bisa meruhi detail kang rumit nanging ora merlukaké bantuwan saka piranti pembesar optik kaya ta mikroskop. Fotografi makro racaké duwé rasio 1:1 ya iku gdhené gambar kang dikasilaké padha gedhené karo benda asliné. Kayadene, ning filem 35 mm, lensa kudu bisa fokus maring area kang cilik banget 24×36 mm, ukuran gambar ning filem.

Kanggo fotografi makro, lensa makro iku paling trep. Lensa tipe iki racaké duwé perbesaran 1:1 malah bisa luwih. Nanging eman, lensa makro identik karo rega sing larang. Mula iku, ana alternatif liyané ing bisa dinggo kaya ta nganggo extension tube, reverse ring utawa filter close up. Ngisor iki carané supaya olih gambar makro kang biayané murah.

Kaping pisan ya iku nganggo Filter close up. Filter close up ya iku filter kang diterapaké ning ngarepé lensa (kaya ta filter biyasa) kang gunané kaya kaca pembesar kang gunané njupuk pembesaran fokus kang dikarepaké. Kanthi cara iki meski ora duwé lensa makro, nganggo lensa kit biyasa uga wis bisa minangka njupuk gambar makro.

Cara pindho ya iku migunakaké reverse ring. Sejatiné cara kerja reverse ring iki padha kaya mbalik lensa supaya bisa minangka foto makro. Reverse ring namung piranti bantu kang gunané kanggo ngrangkepaké badan kodhak karo lensa kang mbalik.

Kaping teluné bisa nganggo makro extention tube. Extention tube iki wujudé kaya pipa kang dipasang ning watara awak kodhak lan lensa. Tujuwané ya iku upaya bisa njupuk gambar kanthi jarak fokus kang luwih cedhak supaya bisa fokus anggoné njupuk gambar kang clik.

Migunakaké Aperture Sempit
Lumrahé gambar makro dijupuk cedhak-cedhak. Bakalan gambar kang dikasilaké iku duwé ruang tajam (DoF) kang sempit banget. Amarga iku, digunakaké aperture sempit (f/8 mendhuwur) supaya njembaraké ruang tajam kang dijupuk.

Aja migunakaké ISO kang dhuwur
Manawa piranti kang digunakaké ora bisa njupuk gambar perbesaran kang apik, lan isih ana niyat kanggo njupuk gambar makro kanthicara cropping, aja migunakaké ISO kang dhuwur banget. ISO kang kedhuwuren bisa nggawé grain ning gambar kang dikasilaké, apamaneh nalika gambar dicropping. Grain uga malah gawé gambar bureng.

Kodhak aja nganti shake/goyang
DoF kang sempit ning foto makro nggawé susah kanggo fokus ning objek. Guncangan kang sithik baé bisa gawé fokus meleset. Kanggo ngatasi ini, pastikaké kodhak aja nganti shake nalika njupuk gambar. Bisa ngunakaké tripod, bisa uga migunakaké speed kang dhuwur nganti sadhuwuré 1/125. Iki bisa ngantisipasi obahan gegremet.
 
Migunakaké manual fokus
Supaya olih perbesaran maksimal, gunakaké manual fokus. Carané, setting lensa mring manual fokus, lan migunakaké titik fokus palig cedhak. Golek fokus kang tepat kanthi cara maju-munduraké lensa ning ngarepé objek nganti olih fokus kang pas.

Istilah fotografi
Geffen ya iku perusahaan rekaman didamel kaliyan David Geffen. Geffen Record, asma ingkang familiar, uga saham kagungané Universal Music Group. David Geffen damel Geffen Record iki nalika taun 1980.
Iwak limbat (Clarias nieuhofii) punika jinising iwak lélé kanthi awak ingkang dawa lan padatanipun warninipun radi kuning. Ulam punika nyebar kanthi wiyar wonten ing Asia Tenggara kalebet ing Ujung Malaya, Jawa, Sumatra, Kalimantan, dumugi Filipina. Ing Jambi ulam punika dipunsebat lembat, déné ing kutha Jakarta ulam punika dipunwastani lindi.

Morfologi 

Ulam lele punika gadhah wujud awak ingkang gilig lan dawa, kanthi dawa 9-9 1/3 kali dhuwuripun. Dawa total kalebet buntut punika dumugi 490 mm . Sirip-sirip punggung (dorsal) lan dubur (anal) ndawa lan dados satunggal kaliyan sirip buntut. Sirip dorsal kanthi 87-106 jari-jari lunak, sirip dubur 63-93 jari-jari lunak . Eri ingkang wonten ing sirip dhadha (padatanipun dipunwastani patil) radi ringkih lan dawanipun kirang langkung 2/3 sirip dhadha.

Warnanipun awak klawu lan radi kuning. Ireng ing pérangan nginggil lan radi putih ing pérangan ngandhap kepala lan awak. Wonten 13-20 larik vertikal bintik-bintik putih ing pérangan punggung ing sisihipun gurat sisih lan 2 larik horizontal ndawa bintik-bintik ing ngandhaping garis mau. Larikan bintik-bintik ingkang pungkasan punika kadang kala wujud serial larikan miring lan tanpa pola ingkang cetha .

Jinis ingkang sami 
Wonten manéka spesiès lélé sanèsipun ingkang mirib kaliyan ulam limbat saking segi pola warna ugi wujud awak. Kathah jinis ingkang gadhah pola larikan bintik-bintik vertikal ing sisih punggungipun. Nanging gadhah sirip punggung lan dubur ingkang kapisah (boten dados satunggal) kaliyan sirip buntut. Sapérangan saking punika nyebar kanthi winates (endemik) kados ta :
 Clarias batu Lim & Ng, 1999 (lele batu); 9-14 larikan vertikal bintik-bintik ingkang langkung alit lan nyebar kanthi winates ing Pulo Tioman, Malaysia. 
 Clarias anfractus Ng, 1999. Endemik di Sabah: ing kiwa-tengené Lepen Segama lan Lepen Kalabakan.
 Clarias leiacanthus Bleeker, 1851.
 Clarias planiceps Ng, 1999 (lele kepala-pipih). Endemik ing Kalimantan: hulu Lepen Rajang lan Lepen Kapuas, Kalbar, sarta Lepen Kayan, Kaltim.

Cathetan suku 

Iwak
Sato kéwan
Gandaria (Bouea macrophylla Griffith) utawa jeneng lokal liyané yaiku jatake yaiku tuwuhan kang asalé saka Indonesia lan Malaysia. tuwuhan iki urip ing laladan tropis, lan akèh dibudhidhayaake ing Sumatera lan Thailand.

Gandaria dimanfaatake woh, godhong, lan wite. woh gandaria duwé warna ijo nalika isih enom, lan asring dikonsumsi kanthi digawé rujak utawa campuran sambel gandaria. woh gandaria kang mateng duwé warna kuning, duwé rasa kecut-legi lan bisa langsung dipangan. godhonge bisa digawé lalap. wit gandaria bisa digunaake dadi papan. Gandaria yaiku sawijining flora identitas Jawa kulon.

Woh-wohan
Jeler alit (Nemacheilus chrysolaimos) punika jinisng iwak saking toya tawar kanthi awak ingkang alit lan lan kalebet anggota saking suku Balitoridae. Ulam ingkang gesang wonten ing lèpèn-lèpèn alit punika nyebar wonten ing Pulo Jawa sisih kulon. Nama spesièsipun saking tuturan Gerika: chrysos (ψρυσός), ingkang ateges “emas”, lan laimos (λαίμός) ingkang ateges “tutuk”.

Morfologi 
.

Ulam punika gadhah awak ingkang alit, gilig, dawanipun standar (tanpa lembar sirip buntut) dumugi 50 mm. Batanging buntut (caudal peduncle) dawanipun kirang langkung 1,1 - 1,5 kali dhuwuripun, tanpa sisik-sisik lancip ing kiwa-tengené gurat sisih. Matanipun 18-26 kali langkung cendhet tinimbang dawa standaripun. Wonten 9 - 18 pita (belang) warni ireng tipis ingkang boten ketata ing awakipun. Kepalanipun awarna coklat, kanthi bintik ireng ing antawisipun mata kekalihipun lan kalih bintik sanès, ing pérangan sisih mata warnanipun radi putih.

Dawanipun awak ing sisih lateral ing antawisipun 19,7 – 24,9% (rata-rata 22,0%) ketandingan kaliyan dawa standar (SL, standard length). Dawa kepala ing sisih dorsal punika 16,2 – 20,3 (18,3) % SL. Dhuwuring kepala ing sanginggiling mata 8,3 – 12,5 (10,1) % SL. Dhuwuring awak ing wiwitan sirip dorsal punika 13,9 – 21,6 (16,6) % SL. Dhuwuripun batang buntut 10,2 – 13,1 (11,8) % SL.

Tutukipun wonten ing sangandhapipun mocong nglengkung kados busur. Ing sakiwa-tengené tutuk wonten tigang pasang sungut cendhèk. Pasangan sungut moncong (rostral barbels) ing sisih njero pucukipun dumugi tengah mata pérangan ngandhap. Pasangan sungut moncong ing sisih njawi lan sungut rahang nginggil (maxillary barbels) pucukipun saged dumugi parung angka kalih wewengkon post-orbital ing sisih kepala. Tonjolan ing nginggilipun bolongan irung (nares) pérangan ngajeng wujud tabung cendhek ingkang kepangkas miring.

Jari-jari sirip punggung (dorsal) 4/8 (prasaja/gadhah cabang) ; sirip dubur (anal) 3/5 ; jari-jari sirip dhadha (pectoral) 11-13 ; sirip weteng (ventral) 8 ; lan sirip buntut (caudal) 9+8.

Ekologi 
Ulam jeler alit punika gesang wonten ing lepen-lepen ingkang toyanipun bening lan ilining toya punika banter kanthi substrat wujud pasir utawi watu krikil. Ingkang dados mangsa ulam punika tempayak laler (diptera) lan (Trichoptera).

Cathetan suku 

Iwak
Sato kéwan
Jiraiya inggih punika salah satunggaling karakter fiksi saking anime lan manga Naruto. Nama kanjinipun (自来也) gadhah teges "rawuh amargi kekarepanipun piyambak", ingkang kathah sanget dipungambarakên kaliyan solah bawanipun; rawuh lan ugi kesah saking dhusun Konoha kapan kemawon piyambakipun kersa.

Nama Jiraiya, Tsunade lan Orochimaru asalipun saking cariyos kuna Jiraiya Goketsu Monogatari (児雷也豪傑物語, "Legenda Jiraiya ingkang kendel") saking literatur Jepang. Jiraiya wonten cariyos punika gadhah kawegigan kanggé ngundang kodok ageng (kodok punika kadang kala dipunsebat ingkang minangka "Jiraiya") lan salah satunggal kodok ajaib. Wonten cariyos punika, Jiraiya lan Tsunade inggih punika satunggal pasang suami istri. Wonten cariyos punika ugi, namanipun dipunserat minangka "児雷也" ingkang tegesipun "Petir Muda" ingkang asalipun saking nama Garaiya (我来也, kula samun rawuh) saking Kaishi (諧史), cariyos kuna ingkang asalipun saking Tiongkok.

Latar belakang

Nama Panggilan 
Jiraiya asring dipunundang Petapa Genit déning Naruto Uzumaki.

Karakteristik 
Jiraiya gadhah karakteristik ingkang mirunggan lan mencolok. kanthi gampil tiyang saged ngenali. Rikma ingkang pethak lan ugi dawa sanget lan memper êri, Rainipun ingkang dipuncat kados ta tiyang ingkang badhé pentas kabuki lan pawakanipun ingkang ageng sanget, sarta solah bawanipun ingkang super mesum gampil sanget dipunkenali kaliyan sadaya tiyang. Pawakanipun ingkang ageng lan dhuwur sanget, satemah kanthi gampil piyambakipun dipunkenali manawi ngadeg wonten ing sacedhaking tiyang sanès.

Kemunculan Jiraiya 
Jiraiya pisanan punika katingal nalika Naruto saweg ngudi kawegigan anggènipun ngontrol chakra sesarengan guru Ebisu. Guru ebisu ingkang pirsa tiyang sepuh ingkang nyulikani lajeng piyambakipun malah nyerang tiyang kasebat, nanging kanthi gampil piyambakipun dipunkalahakên nganggé kuchiyose nggenipun tiyang kasebat; ingkang boten sanès inggih punika Jiraiya. Naruto ingkang anyel amargi latianipun dipunrusuhi nyuwun tanggel jawabipun Jiraiya kanggé nglatih piyambakipun. Jiraiya lajeng mangertosi kénging punapa Naruto kangelan anggènipun ngontrol chakra nggenipun piyambakipun. Punika dipunsebabaken amargi segel ingkang dipunparingaken kaliyan Orochimaru nalika ujian chuunin saweg dipunadani. Jiraiya punika lajeng nguculi segel punika lajeng ndamel Naruto saged ngontrol chakranipun kanthi leres. Naruto lajeng dipunwarahi kanggé ngundang kuchiyose, ingkang jinisipun kodok, sami kaliyan Jiraiya lan Hokage angka 4. Nalika panyerangan dumadi, Jiraiya punika mbiyantu konoha kanggé ngilangi ula ingkang minangka gadahipun Orochimaru.

Rujukan 

Anime

fi:Jiraiya
it:Jiraiya
ru:Список персонажей «Наруто» (А-И)#Дзирайя
zh:自来也
Senyawa kimia yaiku zat kimia murni kang kawangun saka rong unsur utawa sawatara unsur  kang bisa dipérang manèh dadi unsur-unsur pembentuké kanthi réaksi kimia mau. Tuladhané, dihidrogen monoksida (banyu, H2O) yaiku sawijining senyawa kang kawangun saka rong atom hidrogen kanggo saben atom oksigèn.

Padatan, perbandhingan iki kudu tetep amarga sipat fisikané, dudu perbandhingan kang digawé déning manungsa. Mula iku, material kaya kuningan, superkonduktor YBCO, semikonduktor "aluminium galium arsenida", utawa coklat dianggep campuran utawa aloy, dudu jinis senyawa.

Ciri-ciri kang mmbedakaké senyawa karo unsur lan campuran yaiku anané rumus kimia. Rumus kimia mènèhi perbandhingan atom ing zat lan cacahing atom ing molekul tunggalé (mula iku rumus kimia etena yaiku C2H4 lan dudu CH2. Rumus kimia nyebutaké apa senyawa mau kawangun saka molekul; Tuladhané, natrium klorida (garam dapur, NaCl yaiku senyawa ionik. Wujud senyawa uga ana ing sawatara fase. Akèh kang dadi senyawa kang luwih cilik utawa atom individual bisa dipanasaké nganti suhu tartamtu kang banjur diarani suhu penguraian. Saben senyawa kang wis dijlèntrèhaké ing literatur nduwè pengenal kang unik, yaiku kang diarani nomer CAS.

Jinis senyawa 

 senyawa asem, yaiku senyawa kang duwé sipat kaya ta rasané kecut, bisa ngeteraké arus listrik ing wujud cair kerionisasi lan ngasilaké ion hidrogen lan sisa asem.
 senyawa basa, yaiku senyawa kang diwangun saka unsur logam mawa gugus hidroksida (OH). Senyawa basa bisa dimangertèni amarga duwé sipat khas, yaiku rasané pait utawa getir, ing kulit bisa agawé gatel panas, lan bisa ngeteraké arus listrik amarga ngalami ionisasi. Kasil ionisasai wujud ion logam lan gugus OH-.
 senyawa ionik
 senyawa garam, yaiku senyawa kang diwangun déning unsur logam lan sisa asem. Senyawa garam nduwé rasa asin, ing kaanan larutan bisa ngeteraké arus listrik amarga ionisasi. Senyawa garam NaCl, keionisasi dadi ion Na+ lan ion sisa asem Cl-.
 senyawa oksida, yaiku senyawa kang diwangun déning atom oksigèn lan atom liyané. Anané atom oksigèn iki minangka ciri senyawa oksida.
 senyawa organik, yaiku senyawa kang dibangun déning atom mligi karbon, saéngga senyawa iki uga diarani hidrokarbon.

Senyawa ing Alam 

Ing alam, senyawa kimia digolongaké dadi loro, yaiku senyawa organik lan senyawa anorganik. Senyawa organik dibangun déning atom mligi karbon, saéngga senyawa iki uga diarani hidrokarbon. Senyawa hidrokarbon ana akèh ing alam lan uga ing makluk urip, wiwit saka bahan bakar nganti molekul kang asalé utawa kang tinemu ing makluk urip kaya ta karbohidrat, protéin, lemak, asem amino, lsp.

Déné senyawa anorganik yaiku senyawa kang disusun saka atom utama logam, akèh tinemu ing zat mati, kaya ta lemah, watu, banyu sagara, lsp.

Deleng uga 

 indhustri kimia
 dhaftar senyawa
 jeneng sistematis

Cathetan suku 

Kimiya
Senyawa
inggih punika penyanyi idola Jepang anggota sisan kapten Tim B AKB48. Piyambakipun ugi anggota unit French Kiss dari AKB48.

Karier 
Manawi taksih sekolah dhasar, piyambakipun sanget remen Morning Musume lan gadhah gegayuhan dados idola. Piyambakipun sanget bingah ningali DVD konser lan jarang nonton drama televisi utawi filem. Anggota Morning Musume ingkang dipungemari inggih punika Rika Ishikawa.
Ing wulan Oktober 2005, lamaranipun kanggé ndhèrèk Audisi Anggota Pendiri AKB48 kasunyatanipun dipuntampi. Piyambakipun dipunhubungi lan dipuntampi dateng keesokan dintenipun ing Tokyo kanggé wawancara. Nanging sasampunipun berunding kaliyan ibunipun, piyambakipun batal kesah ing Tokyo.
Ing wulan Juli taun salajengipun, piyambakipun nyobi malih nglamar, ing wanci punika ing Audisi Morning Musume Angkatan Happy 8. saking jumlah 6883 peserta, piyambakipun kalebet salah satunggaling saking 25 tiyang ingkang lulus seleksi tahap kaping kalih, nanging pungkasanipun boten lulus tahap pungkasan.

Piyambakipun Audisi Penambahan Anggota AKB48 Gelombang Kaping tiga lan dipunnyatakaken lulus ing tanggal 3 Dhésèmber 2006. Minggu salajengipun tanggal 9 Dhésèmber 2006, piyambakipun dipuntepangaken kawiwitan dados calon anggota Tim B ing konser ambal warsa kawiwitan .
Saksampune lulus sekolah menengah kawiwitan, piyambakipun pindah ing Tokyo ing wulan Maret 2007. Ing tanggal 8 April 2007, piyambakipun naik ing atas panggung kanggé kawiwitan ing Teater AKB48 minangka anggota Tim B.
Dipunwiwiti wulan April 2009, Kashiwagi tampil kanthi reguler minangka reporter cuaca (Otenki Oneesan) kanggé segmen prakiraan cuaca, program informasi Hiruobi! ing jaringan televisi TBS.
Ing pilihan umum anggota senbatsu kanggé singel kaping 13 ingkang kalangsungan saking wulan Juni ngantos Juli 2009, namanipun mlebet ing urutan nomer 9, sisan mlebet ing salebeting anggota senbatsu manawi promosi ing médhia massa.
Jumbuh kaliyan ndalu konser peringatan 135 taun harian Yomiuri Shimbun AKB 104 Senbatsu Member Sokaku Matsuri, 23 Agustus 2009, dipunumumaken perombakan personel AKB48. Piyambakipun dipuntunjuk dados kapten Tim B ingkang énggal. Piyambakipun wiwit njabat kapten Tim B ingkang énggal ngantos 21 Mèi 2010.

Rujukan

Lair 1991
Iwak Sumatra (Puntius tetrazona) punika jinising iwak alit saking anggota suku Cyprinidae, anak suku Cyprininae. Nama mau minangka nama perdagangan dados ulam hias. Wonten ing Basa Inggris, ulam punika dipunwastani sumatra barb utawi tiger barb.

Pemerian 
Ulam punika gadhah ukuran alit kanthi dawa dumugi 70 mm. Awakipun gadhah warni radi kuning kanthi sekawan pita tegak kanthi warna ireng. Pita ingkang kapisan nglewati mata lan ingkang pungkasan wonten ing pangkal buntut. Gurat sisih boten sampurna, 22-25 namung kaliyan 8-8 sisik paling ngajeng ingkang wonten pori-nipun. Batangipun buntu dipunubengi déning 12 sisik. Dhuwuring awak kirang langkung setengahipun dawa standar tanpa buntut .

Ing sakiwa tengenipun tutuk, sirip weteng, lan buntu warnanipun radi abang. Sirip punggung (dorsal) lan sirip dubur (anal) warnanipun ireng, anaging warna ireng wonten ing sirip punggung winatesan déning garis abang . Jinis ulam ingkang dipundadosaken sadéan punika ingkang warni radi kuning, ingkang radi abang, ijo, lan albino. Jinis ingkang warni radi ijo punika sajatosipun tandha-tandha melanisme ing ula Sumatra. Déné ingkang warnanipun albino kalebet asiling saking pembiakan selèktif ing penangkaran kanggé nginggilaken aji jual ulam Sumatra punika.

Habitan lan Panyebaran  

Ulam Sumatra punika nyebar kanthi alami wonten ing Ujung Malaya (kalebet ing wewengkon Thailand), Sumatra, lan Kalimantan. Kajawi punika wonten ugi laporan-laporan temuan saking wewengkon sanès ing Asia Tenggara ingkang èwet dipungenahaken menapa ulam kasebu asli utawi ulam icul ingkang sampun saged nglampahi adhaptasi.

Ulam punika asring kapanggih wonten ing lèpèn-lèpèn cethèk (dangkal) kanthi arus sedengan saged ingkang bening ugi ingkang buthek. Ulam Sumatra remen pH antawisipun 6.0-8.0, kesadahan toya antawisipun 5-19 dGH. Kisaran temperatur toya antawisipun 20–26 °. Diakses 26 Mèi 2009.</ref>. Ulam Sumatra ugi kapanggih ing rawa-rawa ingkang dados indikasi bilih ulam punika gadhah toleransi ingkang ageng dhateng éwah-éwahan kualitas toya. Rata-rata ulam Sumatra punika gesang kirang langkung 6 taun.

Mupangat 
Ulam sumatra punika kalebet salah satunggaling ulam akuarium kanthi aji komersial ingkang inggil. Miturut cathetan impor ulam hias Amérikah Sarékat ing taun 1992, ulam sumatra punika pikantuk rangking 10 kanthi jumlah individu ingkang dipun-impor taun punika kanthi cacah 2,6 juta ulam 
.

Cathetan suku 

Iwak
Sato kéwan
Seoul Munmyo punika satunggaling kuil ingkang mapan wonten ing Seoul, Koréa Kidul . Seoul Munmyo punika jumeneng nalika jaman Dinasti Joseon ing taun 1398 lan kalebet kuil Konfusius tuwa dhéwé ing Koréa. Kuil ingkang mapan wonten ing kompleks Universitas Sungkyunkwan ugi kalebet akademi Konfusius tuwa dhéwé ing Koréa punika dipunlestantunaken déning Pamaréntah Koréa Kidul minangka Situs Bersejarah nomer 143 .

Sajarah 

Seoul Munmyo punika Munmyo kapisan ingkang jumeneng nalika masa Dinasti Joseon. Munmyo utawi Kongmyo (Hanzi:文廟/孔廟 Wen Miao utawi Kong Miao ing Basa Cina) kalebet kuil ingkang dipunyasa déning para penganut Konfusianisme minangka pakurmatan dhateng Konfusius lan para pendhèrèkipun.. Sasampunipun madegipun Seoul Munmyo, kathah Munmyo sanèsipun ingkang dipunyasa ing Koréa kanggé miyaraken piwulangan lan pendidikan babagan Konfusianisme.

Pembangunan kuil Seoul Munmyo wiwit dipunrencanakaken nalika taun 1304 awit saking prakarsanipun ilmuwan An Hyang (1243-1306) lan kapungkasan ing taun 1398 ing taun kaping 7 masa papréntahan Raja Taejo. Sasampunipun pérangan yasan utama sanèsipun kapungkasan anggènipun damel konstruksi kados Astana Gyeongbok, Kuil Jongmyo, lan Altar Sajik.

Kuil Seoul Munmyo naté kobongan boten dangu sasampunipun pungkasan anggènipun yasa inggih punika ing taun kaping 2 masa papréntahan Raja Jeongjong ing taun 1402. bibar punika dipunyasa malih ing taun 1407, taun kaping 7 Raja Taejong. Nalika masa papréntahan Raja Yeonsangun, kuil punika dados kandhang kéwan lan papan hiburan. Ing masa papréntahan salajengipun inggih punika Raja Jungjong ngonduraken malih fungsi kuil punika kados purwanipun. Nanging risak malih amargi prastwa Perang Imjin ing taun 1592. Kala punika, boten namung kuil Seoul Munmyo kemawon ingkang risak sanget, nanging kathah yasan utama ing kutha krajankados Astana Gyeongbok lan Kuil Jongmyo. Nembe wonten ing taun 1606, ing taun kaping 39 masa papréntahan Raja Seonjo, Munmyo lan yasan utama sanèsipun dipunrestorasi malih. Restorasi ageng dhateng arsitèktur Kuil Seoul Munmyo dipunlajengaken malih ing taun 1869, taun kaping 6 papréntahan Raja Gojong.

Cathetan suku 

Kuil
Koréa
Munmyo Jeryeak, Munmyo-ak, utawi Eungan-jiak punika jinising musik tradhisional Koréa . Jeryeak, musik ingkang dipun-ginakaken wonten ing ritual jaman rumiyin ing Koréa . Musik punika mirunggan nalika dipunwontenaken upacara pakurmatan dhateng Kong Fu-zi, Mengzi, Anja, Seol Chong, lan Choe Chi-won ing kuil Munmyo ing Seoul.

Sajarah 
Musik punika gadhah témpo ingkang lambat lan dados rèferènsi musik tuwa dhéwé ing Asia Wétan ingkang taksih wonten amargi musik ingkang sami boten dipunmainaken malih ing Cina. Munmyo Jeryeak wiwitanipun dipuntepangaken saking Dinasti Song (Cina) nalika masa papréntahan Dinasti Goryeo (918-1392). Wonten ing taun 1116, taun kaping 11 masa papréntahan Raja Yejong, pemusik Wang Jaji lan Mun Gongmi dipunkintun dhateng Song supados sinau babagan musik ritual Cina. Salajengipun musik punika dipun-ginakaken wonten ing rituan kurban ing Kuil Wongu, Sajik, Taemyo, lan Kuil Munmyo.

Permainan musik ritual punika pikantuk kawigatosan mirunggan nalika masa papréntahan Raja Sejong Yang Agung (bertahta taun 1418 - 1450). Awit pambiyantu saking ahli musik Park Yeon ngembangaken musik punika kanthi ndamel nadanipun supados mirib kaliyan musik Cina kuna saking Dinasti Zhou kanthi ngginakaken rèferènsi saking buku-buku Cina kuna kados ta Jurye, Tonjeon, Jinsiak, lan Seokjeon-akbo. Kala punika repertoar dipunkembangaken dados 15, nanging namung 6 repertoar ingkang dipunmainaken sapunika, inggih punika :

 Yeongsin-hwangjonggung
 Goseon-gung
 Jungnyeo-gung
 Ichik-gung
 Namnyeogung
 Songsin-hwangjong-gung

Munmyo Jeryeak punika dipunmainaken kaliyan orkèstra piranti-piranti musik ingkang kapérang dados kalih inggih punika Orkèstra Deungga lan Orkèstra Heonga. Orkèstra Deungga dipunmainaken wonten ing teras déné ingkang Orkèstra Heonga punika dipunmainaken wonten ing ngandhaping teras. Piranti musik ingkang wonten ing Deungga inggih punika pyeonjong, pyeongyeong, teukjong, geum, seul, so, hun, ji, yak, jeok, eo, lan bak. Déné Heonga punika dipunmainaken kaliha piranti musik kados ta pyeonjong, pyeongyeong, nogo, nodo, jingo, hun, ji, yak, jeok, bu, chuk, eo, lan bak.

Wonten ing Munmyo Jeryeak punika ugi dipuntingalaken ngèlmu (jogèd baris) kanthi pemainipun cacahipun 64 tiyang. Sami kados wonten ing Jongmyo Jeryeak, ngèlmu ing Munmyo Jeryeak ugi kapérang dados mumu (jogèd militèr) lan munmu (jogèd sipil). Penari munmu nyekel wulu pitik pegar ing sisih tengen tangan lan yak, suling saking pring. Déné ingkang penari mumu nyekel palu lan tameng.

Cathetan suku 

Piranti musik
Koréa
Jeryeak punika musik ingkang dipunmainaken kanggé upacara ritual jaman rumiyin ing Koréa . Déné Jongmyo Jeryeak punika dipunmainaken wonten ing upcara ritual pakurmatan dhateng leluhur lan déwa-déwa ing Candhi Jongmyo lan sajik ing salebeting astana . Jongmyo Jeryeak punika musik ingkang dipun-ginakaken wonten ing upacara pamujaan dhateng arwah panguwasa Dinasti Joseon (Jongmyo Jerye) ing kuil Jongmyo Seoul.

Jongmyo Jeryeak ateges Musik Upacara Jongmyo ingkang dipunlestantunaken minangka Warisan Budaya Nonbendawi Koréa Kidul No.1 nalika taun 1964.

Jongmyo Jeryeak kapérang dados kalih musik inggih punika Botaepyeong ingkang ngurmati ngèlmu lan kebajikan mantan raja-raja déné lan Jeongdae-eop ingkang mengeti jasa raja ing babagan kamiliteran ing tata pamaréntahan. Wiwitanipun musik punika kaginakaken déning raja kaping sekawan Dinasti Joseon, Raja Sejong minangka musik kanggé pista-pista ing astana ( hoerye-ak ). Hoerye-ak dipunkomposisi nalika taun 1446 taun kaping 28 masa pamaréntahanipun. Jogèd-jogèd ingkang ngiringi Hoerye-ak dipunwastani ngèlmu (jogèd baris). Lajeng nama Hoerye-ak dipun-gantos dados Jongmyo Jerye-ak lan dipuntambah jogèd ngèlmu nalika taun 1464. Jongmyo Jerye-ak lan ngèlmu dipuntedahaken kanthi ndhèrèk prosedur-prosedur ritual ing Jongmyo Jerye.

Dipuncathet wonten ing manéka buku sajarah lan cathetan musik Joseon kados Joseon Wangjo Sillok, Dae-akhubo, lan Sogagwonbo, musik Jeongdae-eop lan Botaepyeong punika gadhah 11 repertoar. Ilmu ingkang kapérang saking jogèd sipil lan jogèd militèr punika dipunadaptasi déning Raja Sejo kanggé dipunpentasaken wonten ing Jongmyo Jerye. Botaepyeong punika musik ingkang nggambaraken puji-pujian awit saking prestasi lan génerasi raja. Déné musik Jeongdae-eop punika minangka apresiasi kecakapan militeripun. Penari kanthi cacah 64 tiyang punika nari kanthi ndhèrèk alunan musik lan gerakanipun lambat. Orkestra ingkang mainaken musik kanthi antifonari (harmonisasi) kapérang dados kalih kelompok, satunggal kelompok wonten ing lapangan lan satunggal malih wonten ing tritis celak kaliyan kuil.

Orkestra teras utawi Deungga dipunmainaken kanthi ngginakaken piranti musik pyeonjong (lonceng metal), pyeongyeong (lonceng watu), banghyang (metalofon), daegeum (suling pring ingkang ageng), dangpiri (suling Cina), ajaeng (kecapi gesek), jeolgo (genderang), janggo (genderang dawa), chuk (dipununekaken minangka pratanda purwaka lan pungkasan musik), lan bak ( piranti musik bak ).

Cathetan suku 

Piranti musik
Koréa
Chittagong (Basa Chittagong, , Chôţţogram) iku sawijining kutha ing nagara Bangladesh ing pinggiré Kali Karnaphuli. Chittagong iku kutha gedhé dhéwé nomer loro ing Bangladesh lan sawijining kutha ing donya sing paling rikat patuwuhané.

Gambar-gambar

Réferènsi

Pranala njaba 

Official Web Portal of Chittagong District 
Hotels and Restaurants in Chittagong City 
Tourist Sites around Chittagong City 
Chittagong Hill Districts 
All Chittagong Hotels Review, Rates and Pictures

Banggaladésa
Nikon Corporation (Nikon, Nikon Corp.) ya iku jeneng perusahaan Jepang kang ngasilaké piranti elektronik kang mbiyantu manungsa, mligi babagan babagan optik lan gambar. Produké iku kagolong kodhak, teropong, mikroskop, piranti pengukur. Perusahaan iki ana awit taun 1917 kanthi jeneng Nihon (Nippon) Kōgaku Kōgyō (日本光學工業株式會社) ning Tokyo, Jepang; akiré diganti karo jeneng (株式会社ニコン), mituruti jeneng
kamerané, ning taun 1988. Ning taun 2002, perusahaan iki duweni 14.000 tenaga kanggo nyambut gawé. Nikon iku esih kagolong perusahaan Mitsubishi.

Produké kang paling kondhang ya iku lensa kodhak Nikkor, kodhak sakjeroné Nikonos, kodhak profésional seri Nikon F, lan digital kodhak Nikon seri-D.

Saingané Nikon iku kaya ta Canon, Minolta, Leica, Pentax, lan Olympus.

Pranala njaba 

Elektronik
Provins inggih punika salah satunggaling komune ingkang wonten ing Prancis kanthi cacahipun pendhudhuk miturut sensus taun 1999 inggih punika wonten 11.667 tiyang, déné kirang langkung 12.814 tiyang dumunung ing Provins saha tlatah sakiteripun.
Provins ingkang minangka kitha pasar malem ing abad tengahan sampun kalebet Situs Warisan Dunya UNESCO nalika taun 2001.

Administrasi
Provins, sous-préfecture punika asalipun saking département Seine-et-Marne. Sapérangan ageng arondisemen Provins, saha kanton Provins, mapan wonten ing sisih wétan radi kidul saking département.
Provins punika sanès kitha ingkang paling ageng wonten ing arondisemen punika, nanging namung minangka kutha krajan. Déné kitha ingkang paling ageng inggih punika Montereau-Fault-Yonne.
Arondisemen piyambak gadhah 7 kanton, 125 komune saha 112.020 penduduk. Kanton Provins gadhah 15 komune saha cacahipun pendhudhuk wonten 20.996 tiyang.

Sajarah
Provins inggih punika satunggaling griya kanggé pasar malem Champagne ingkang gadhah pangaribawa dhateng tuwuhipun ékonomi Éropah ing abad tengahan, nalika kitha punika mapan wonten ing pangawasanipun Count Champagne.

Daya Tarik
Provins saged misuwur amargi gadhah bètèng ing abad tengahan, kados ta Tour César (Menara Kaisar) saha témbok kitha ingkang dipunrawat ngantos sapunika.
Wonten ing Provins punika ugi wonten Greja Saint Quiace ingkang dipunyasa wiwit jaman kina rumiyin. Permaisuri Galla Placidia ingkang dipungayutaken ingkang ngenalaken Ancona kaliyan relik Judas Cyriacus. Anangin mustakanipun santo ingkang mapan wonten ing Provins dipunbeta saking Yerussalem déning Henry I saking Champagne, ingkang damel gréja wonten ing kitha punika kanthi ancas kanggé dipunpameraken. Lan ing wekdal punika taksih wonten ing Greja Saint Quiace, sanajan bangunanipun wiwit abad kaping 12 dèrèng naté rampung amargi wontenipun prahara babagan arta nalika pamarentahanipun Philippe le Bel. Satunggaling kubah sampun dipuntambahaken wonten ing abad kaping 17, saha kulawarga lawas saking Provins ingkang sampun netep ing pérangan inggil kitha kasebat ingkang dipunwastani ""Children of the Dome."

Ékonomi
Provins gadhah kebon mawar. Wonten ing kitha punika dipunproduksi sadaya jinis dhaharan saking mawar saha ingkang sampun misuwur inggih punika sele tangke mawar, madu mawar Provins saha permen mawar.

Cathetan suku

Komune di Seine-et-Marne
Situs Warisan Dunia UNESCO di Perancis
Subprefektur di Perancis
Lyon (dipunandharaken mawi basa lésan dados  wonten ing Basa Perancis, utawi kirang langkung kados tembung lie-eyong) inggih punika salah satunggaling kitha dagang, pariwisata, indhustri, saha hiburan ingkang ageng. Lyon misuwur minangka pusering coklat, es krim, saha minangka kitha ingkang paling ageng nomer kalih ing Prancis. Kitha Lyon mapan wonten ing sisih wétan radi lor saking nagara Prancis. Kitha punika inggih minangka wewengkonipun kutha krajan kanggé région Rhone-Alpes saha kutha krajan saking departemen Rhone. Papan dumununging kitha Lyon kanthi langkung njlimet inggih mapan wonten ing pinggir sisih lor saking Kali Rhone.

Daya Tarik
Kitha Lyon misuwur minangka punjering wisata mangsa panas kanthi skyline langit ing wekdal dalu. Kajawi punika, saben malem taun énggal ing Lyon sampun temtu dipunadani pista cahya nganggé laser ingkang ndadosaken daya tarik piyambak kanggé ewunan tiyang wisatawan saking lebet nagari utawi saking njawi nagari kanggé dhateng mirsani pista laser punika.

Pendhudhuk
Cacahipun pendhudhuk ingkang dumunung wonten ing kitha Lyon punika inggih kirang langkung 4.567.000 tiyang miturut sensus 2012, kanthi laladan sub-urban ingkang wonten ing sakiterpun gadhah pendhudhuk ngantos 4 yuta tiyang saha warga pendhudhuk ingkang dumunung wonten ing wewengkon metropoltanipun gadhah kirang langkung 6,6 yuta tiyang. Departemen Rhone inggih punika salah satunggaling wewengkon ingkang paling alit ingkang mapan wonten ing Prancis kanthi ambanipun laladan namung 1.600 km², saha minangka salah satunggaling kitha ingkang paling kebak pendhudhukipun, inggih kanthi kirang langkung 6.785.000 tiyang wonten ing sensus 2005. Manawi kitha Lyon piyambak namung ambanipun 56 km&sup#;.
Kitha Lyon ugi gadhah klub bal-balan ingkang misuwur inggih punika, Olympique Lyonnais. Kajawi punika, ing Lyon ugi wonten papan kanggé mbungkusi daging wonten ing kaleng saha papan lokasi keju ingkang misuwur.

Iklim
Iklim wonten ing kitha Lyon punika kalebet iklim laut ingkang lembab utawi iklim subtropical. Mangsa winters wonten ing kitha punika langkung asrep tinimbang kitha-kitha sanèsipun ing sisih kidul pérangan nagara Prancis, kirang langkung iklimipun 3.2 °C (37.8 °F) wonten ing sasi Januari. Déné mangsa summer anget sanget udaranipun inggih kirang langkung 21.3 °C (70.3 °F) wonten ing sasi Juli.

Cathetan suku

Kutha ing Prancis
Komune di Rhône
Vienne () inggih punika salah satunggaling komune ingkang mapan wonten ing sisih kidul radi wétan pérangan nagara Prancis ingkang tebihipun 20 miles (32 km) ing sisih kidul kitha Lyon, ing sapinggiring Kali River. Vienne inggih punika kitha ingkang paling ageng nomer kalih ing Prancis sasampunipun departemen Grenoble. Gunggunipun pendhudhuk miturut sensus pendhudhuk taun 2001 inggih punika kirang langkung 29.400 tiyang.

Sajarah 
Saderengipun kadadosan perang kaliyan bala Roma, Vienne inggih minangka kutha krajan saking kitha Allobrogos, saking suku Gallic. Lajeng bibar wontenipun perang punika, Vienne dipunewahi dados koloni Roma ing taun 47 BCE nalika jumeneng nata Julius Caesar.
Vienne inggih kalbet salah satunggal saking 83 departemen ingkang asli wonten ing nagara Prancis, ingkang dipunwujud ing tanggal 4 Maret 1790 ing sadunginipun repolusi Prancis. Vienne maujud saking pérangan bekas provinsi Poitou, Touraine, saha Berry. Vienne inggih kalebet departemen ing sisih lor saking wewengkon [[Poitou- Charentes ing Prancis, lan dipunsebat vienne asalipun saking nama Kali Vienne.
Para Acadia ingkang minngka pendhudhuk asli saking departemen Vienne punika sapunika dumunung netep wonten ing Nova Scotia, provinsi maritim saking Kanada lan sampun pindhah saking Vinne dhateng Amérika Utara sasampunipun taun 1604.

Arkéologi 
Warisan arkologi ingkang wonten ing kitha Vienne ing saben kitha ingkang wonten ingkang minangka stratifikasi pendhudhuk ingkang alon inggih kawate saha gadhah kalodhangan badhé ical ing sadangunipun yasa yasan yasan ingkang énggal saha pagrembakaning jaman ingkang énggal. Metode yasa kitha ingkang langkung majeng lan modern, kados ta penggali mekanik, garasi ngandhap siti, lan sanès- sanèsipun ingkang damel langkung cepetipun prosès icalipun arsitèktur-arsitèktur kina ing departemen Vienne nalika 50 taun punika. Kajawi saking punka, karyanipun arkologi ug badhé rikat ical amargi manut kaliyan prosès administrasi ingkang wonten kanggé ngatur pengelolaan laladan.

Papan Wisata 
Papan wiata ingkang paling misuwur wonten ing departemen Vienne punika ing antawisipun inggih Futuroscope theme park, Poitiers (city of Art and History), the Abbey Church of Saint-Savin-sur-Gartempe, a UNESCO world heritage site, the animal parks of Monkey's Valley in Romagne & the

Cathetan suku 

Departemen ing Prancis
SmackDown ya iku acara ulah raga gulat ingkan disiarké ing tivi ing nagari Amérikah Sarékat. Acara iku kagungané World Wrestling Entertaintmet nalika sadurungé asmané World Wrestling Federation. SmackDown iku kaping pisan didamel nalika taun 1999, nalika kapisan tayang, asmané WWF: SmackDown Friday Night. Para kawula gulat uga tanding ing sajejegé ring kaya ta ulah raga Tinju, nanging iki uga gulat gaya bébas.
Sèri ingkang sami karo SmackDown ya iku RAW, Wrestle Mania, Summer Slam, Survivor, lan taksih kathah malih. Kabèh iku ing ngisor gènderane World Wrestling Entertaintment, asma gantine World Wrestling Federation.

Gulat WWE

Cathetan suku

Pranala njaba
Masjid Raya At-Taqwa Kota Cirebon inggih punika salah satunggaling masjid ingkang madeg wonten ing Jalan RA. Kartini, kacamatan Kejaksaan, Kota Cirebon, Jawa Kilen, Indonésia. Masjid At Taqwa Kota Cirebon punika dipunyasa nalika taun 1918 wonten ing kampong Kejaksan ingkang kapérang dados kalih bagèyan, inggih punika ingkang satunggal dipun-ginakaken minangka Tajug Agung utawi ingkang sapunika dados Masjid At-Taqwa saha sepalih bagèeyanipun ingkang dipun-ginakaken dados alun-alun Kejaksan ing sapunika. Ing taun 1918, Jalan RA. Kartini inggih minangka dalanipun sepur liwat dhateng Pelabuhan Cirebon ingkang lajeng dipunpindhah dhateng Jalan KS. Tubun.

Arsitektur 

Gaya arsitèktur masjid raya At Taqwa punika gadhah titikan minangka yasan tropis kanthi atap jurai saha dipunjangkepi kaliyan sekawan menara alit ingkang dipunsebat minaret saha menara inggil kanthi dhuwur 65 mèter. Nanging wontenipun gerbang ingkang ambanipun 3 mèter sadèrèngipun mlebet wonten ing yasan utama masjid dados titik ingkang ugi wigatos ingkang dados daya tarik masjid ingkang gadhah aji keistimewaan piyambak.
Gerbang masjid kanthiawerna emas ingkang nyolok kanthi seratan kaligrafi kalih kalimah syahadat ingkang dipundamel saking bahan ‘’glass reinforced’’ (GRC) ing sak nginggiling watu granit asli saking Brazil katingal ngebaki pérangan ngajeng yasan masjid. Bingke warna pethak katingal langkung nambah éndah gerbang kanthi warna emas wau.
Enem saka kanggé nyangga lampu taman katingal ngiasi dalan mlebet tumuju dhateng gerbang, kados badhé nyambut kanthi remen rawuhipun tamu- tamu Allah. Sedaya jubin masjid saha témbok masjid dipundamel ngginakaken watu granit ugi, makaten ugi kaliyan saka- saka ing lebet masjid. Saka- saka mesjidipun ugi dipunhias mawi ornament arsitèktur khas Islam.
Boten kados yasan ing padatanipun, pérangan témbok masjid boten dipunjangkepi kaliyan cendhela ingkang ketutup kaliyan kaca. Cendhela- cendhela ageng ingkang wonten ing masjid kasebat dipunjoraken kemawon kebukak kanggé damel aliran angin lancar mlebet saha medal saking masjid. Cendhela wonten ing masjid kasebat naming dipuntrails kemawon mawi trails wesi dipuntambah kaliyan elemen-elemen sanèsipun ingkang nambah kaendahaning masjid ingkang dipundamel saking kuningan kanthi pola arsitèktur Islam ugi.
Ing sak njawining masjid ugi katingal asri amargi dipuntanduri 10 wit kurma ing palataranipun masjid celak kaliyan margi. Ing ngajeng masjid ugi dipunyasa kalih blumbang kanthi toya mancur ing sisih tengen saha kering masjid pérangan ngajeng ingkang ugi damel masjid katingal langkung ѐndah.

Cathetan suku 

Masjid ing Indonésia
Masjid Agung Nurul Islam utawi ingkang misuwur kanthi nama ‘’’Masjid Agung Sawahlunto’’’ inggih punika kalebet salah satunggaling masjid ingkang sampun sepuh ing Indonésia ingkang dumunung wonten ing Kalurahan Kubang, Sirakuak Utara, Kacamatan Lembah Segar kutha Sawahlunto, Sumatra Kulon. Papanipupun masjid agung Sawahlunto punika celak kaliyan Museum Kereta Api Sawahlunto ingkang tebihipun 150 mèter saking papan dumunungipun masjid wau.
Masjid Agung Nurul Islam Sawahlunto punika dipunyasa nalika jaman penjajahan Walanda ingkang sajatosipun kala rumiyin inggih yasan pusat pembangkit listrik tenaga uwab (PLTU). Wangunan punika dipunyasa ing taun 1894 lan ngalami éwah –éwahan fungsinipun dados masjid ing taun 1952. Déné crobong beluk yasan punika ingkan salajengipun dados menara masjid kanthi tambahan kubah ingkang dhuwuripun 10 mèter.
Wangunan ingkang wigati saking masjid punika inggih gafhah ukuran 60 x 60 mèter saha gadhah satunggal kubah ingkang ageng ingkang madeg wonten ing tengah lan dipunkiteri déning sekawan kubah sanèsipun ingkang gadhah ukuran langkung alit. Wonten ing ngandhap yasan masjid wonten banker, bolongan kanggé papan nylametaken dhiri ingkang naté dipun-ginakaken kanggé papan ngrakit senjata, granat tangan, saha mortar.
Kajawi punika, masjid agung nurul Islam Sawahlunto kejawi gadhah pigunan kanggé papan sarana ngibadah kanggé umat Islam, masjid kanthi tingkat kalih punika ugi dipun-ginakaken kanggé sarana pendhidhikan agama damel masarakat ing sakiteripun.

Sajarah 
Pangrembakaning infrastruktur ing kitha Sawahlunto punika dipunjalari kanthi wontenipun papan tambang batu bara ingkang ngrembaka sanget ing pungkasaning aabad kaping 19. Awit saking punika, kanggé nggerakaken kathah mesin listrik ingkang wonten, pamaréntah Hindia-Walanda yasa Pusat Pembangkit Listrik Bertenaga Uap (PLTU) kanthi migunakakne aliran toya saking Batang Lunto ing Kubang Sirakuak nalika taun 1894. Nanging, amargi ningali debit toya kali ing pinggiring PLTU kasebat ingkang sansaya kirang, mila pamaréntah Hindia-Walanda lajeng yasa PLTU kanthi gantosipun wonten ing Salak, Talawi nalika taun 1924 kanthi migunakaken aliran toya saking Batang Ombilin.
Wangunan PLTU wonten ing Kubang Sirakuak ingkang sampun boten kanggé malih punika sampun naté dipun-ginakaken kanggé papan perlindhungan saha kanggé ngrakit sanjata déning para pejuang kamardikan ing Sawahlunto nalika repolusi Indonésia saderengipun dados masjid wiwit taun 1952, déné cerobong beluk kanthi dhuwur 75 mèter punika dipundadosaken menara masjid.

Cathetan suku 

Nurul Islam